Yksityisten palveluntuottajien liittyminen Kanta-​palveluihin – Ekhvalle palveluita tuottavien on otettava sosiaalihuollon asiakastietovaranto käyttöön 1.9.2026 mennessä

Sosiaalihuollon asiakastietovaranto on otettava käyttöön laissa määriteltyjen siirtymäaikojen puitteissa 1.9.2026 mennessä. Etelä-Karjalan hyvinvointialueelle palveluita tuottavien yksityisten toimijoiden on aloitettava käyttöönoton valmistelu.

1.9.2026 alkaen palveluntuottaja tallentaa palvelun tuottamisessa syntyneet tiedot suoraan palvelunjärjestäjän rekisteriin Kannassa.

Asiakas pääsee OmaKannasta näkemään hänestä kirjattuja asiakastietoja. Hyötynä asiakkaalle on se, että tiedonkulku asiakkaan ja ammattilaisen välillä paranee.

Ammattilaisten näkökulmasta hyötynä on se, että jatkossa asiakastietovarannosta eli Kannasta asiakkaan tiedot ovat helposti ja ajantasaisesti ammattilaisten käytettävissä.

OmaKanta-palvelun kautta asiakas pystyy kuittaamaan Kanta-informoinnin sekä halutessaan rajaamaan tietojensa näkyvyyttä eri palveluntuottajien välillä. Lisätietoja: https://www.kanta.fi/omakanta

Ekhva tiedottaa yksityisiä palveluntuottajiaan linjausten valmistuttua - infotilaisuus 10.2.2026

Ekhva on syksyllä 2025 aloittanut projektiin liittyvien yksityiskohtien selvittämisen.

Yksityisiä palveluntuottajia tiedotetaan siinä vaiheessa tarkemmin, kun Ekhvan linjaukset ja ohjeistukset valmistuvat. Tavoitteena on, että selvitys ja sitä kautta ohjeistukset yksityisille palveluntuottajille ovat valmiina tammikuussa 2026.

Ekhva pitää yksityisille palveluntuottajille infotilaisuuden 10.2.2026 – kellonaika ilmoitetaan myöhemmin.

Ekhvan nettisivulle täydennetään tietoja ja ohjeistuksia projektin edetessä.

Siirry tästä Sosiaalihuollon asiakastietovaranto -sivulle

Lisätietoja:

Kati Utriainen, erityisasiantuntija, puh. 040 651 1222, kati.utriainen@ekhva.fi